open-index/open-wikipedia-markdown huggingface dataset:
Banský potok (prítok Cerovej)

**Banský potok** je potok v regiónoch Tekov a Horná Nitra, na území obcí Veľké Pole v okrese Žarnovica v Banskobystrickom kraji a Radobica v okrese Prievidza v Trenčianskom kraji. Nachádza sa v geomorfologickom celku Vtáčnik. Ústi do Cerovej. Má dĺžku .  

## Prameň
Pramení v  v lesnom extraviláne na území obce Veľké Pole, v strednej časti územia obce, na západnom úbočí vrchu Stráž s , v okrese Žarnovica v Banskobystrickom kraji, v regióne Tekov. 

## Opis toku
Od prameňa tečie západným smerom územím obce Veľké Pole cez lesný extravilán, skrúca sa na sever, preteká cez trvalé trávne porasty, východným brehom obmýva úpätie vrchu *Podskálie* so , v  priberá bezmenný pravostranný prítok, ľavým brehom obmýva úpätie lesa a lúky *Korene*, esovite sa skrúca, v  priberá bezmenný ľavostranný prítok, neďaleko v  preteká cez obecnú a zároveň i okresnú a krajskú hranicu a vteká na územie obce Radobica, jej časti obce Cerová, v okrese Prievidza v Trenčianskom kraji. V  priberá ďalší pravostranný prítok, okrajom osady *Banská*, dnes časť obce Radobica, preteká cez poľnohospodársky extravilán a v strede južnej časti územia Radobice v  ústi do Cerovej ako jej pravostranný prítok. Cerová je prítokom Oslianskeho potoka, ktorý ďalej ústi do Nitry. *Banský potok* patrí do okresov Žarnovica v Banskobystrickom kraji a Prievidza v Trenčianskom kraji. Patrí do geomorfologického celku Vtáčnik a geomorfologického podcelku Vysoký Vtáčnik. *Banský potok* má tri bezmenné prítoky.

## Pôvod názvu
Názov vodného toku *Banský potok* má pôvod v názve samoty *Banská*, dnes časť obce Radobica, okrajom intravilánu ktorej preteká. Názov samoty *Banská* má pôvod v apelatíve baňa vo význame *zvislá jama vyhĺbená do zeme s rozšírenou dolnou časťou alebo podzemná chodba na ťaženie úžitkových nerastov, prípadne povrchová baňa, kameňolom*. Zo slova  baňa bolo po rozšírení o formant *-ský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Banský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Banský potok* bol štandardizovaný v roku 2009. V množine slovenskej hydronymie vodných tokov hydronymum *Banský potok* nie je jedinečným hydronymom; máme 15 vodných tokov s týmto štandardizovaným názvom (máj 2025).

## Referencie

 

Kategória:Potoky na Slovensku
Kategória:Vodné toky v okrese Žarnovica  
Kategória:Vodné toky v okrese Prievidza  
Kategória:Vodné toky vo Vtáčniku
Kategória:Povodie Nitry
Kategória:Veľké Pole
Kategória:Radobica
Bystrý potok (prítok Hnilca)

**Bystrý potok** je vodný tok vo Volovských vrchoch na území okresu Gelnica. Je to pravostranný prítok Hnilca s dĺžkou približne 11 km a je tokom VI. rádu.

## Priebeh toku
Potok pramení v strednej časti Volovských vrchov, v geomorfologickom podcelku Zlatý stôl, na juhovýchodných svahoch Jaminy (), v nadmorskej výške približne  Od prameňa v oblasti nesúvislého lesného porastu po ťažbe (2025) v lokalite Pod Bukovinami tečie východným smerom Bystrou dolinou. Onedlho priberá dvojicu ľavostranných prítokov zo svahov Jaminy, následne aj významný pravostranný prítok spod Hekerovej () a menší spod Malej Hekerovej (). Stáča sa na severovýchod a pod Kobyliarom () priberá významný ľavostranný prítok spod Zlatého stola (). V danej lokalite začína priechodný kanál, vedúci do povodia riečky Smolník. Potok pokračuje údolím popod Vtáčí a Veľký Vtáčí vrch (), priberajúc viaceré prítoky. Dočasne prúdi na sever, priberá ľavostranný prítok zo svahov Drahova () a na dolnom toku sa stáča na severovýchod. Vteká do geomorfologickej časti Hnilecké podolie a Hnileckej doliny, na územie osady Nižné Hrable. Tu podteká cestu II/546 a následne sa v nadmorskej výške približne  v blízkosti železničnej trate Červená Skala – Margecany vlieva ako pravostranný prítok do rieky Hnilec. Potok tak patrí do širšieho povodia rieky Slaná.

Potok pramení a hornou časťou preteká katastrálnym územím obce Smolník, následne prechádza do katastra obce Švedlár v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Zlatý stôl (geomorfologický podcelok), Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Švedlár 
Kategória:Smolník (okres Gelnica)
Krajan

**Krajan** je slovenské periodikum, ktoré vychádzalo v Banskej Bystrici od roku 1904.

Krajan, ako lokálne periodikum, vznikol ako protiváha Zvolenských novín. V časoch monarchie možno  vysledovať skutočnosť, že keď na jednej strane slovenské regionálne noviny vznikali ako protiváha skôr založených maďarských novín, tak potom sa vládne kruhy usilovali zakladať slovensky písané miestne noviny a časopisy, ktoré financovala vláda alebo niektorá maďarská politická strana. Takto vznikol Krajan, podobne ako na Myjave Filbergerov Obzor (ten ako protiváha Pokroku).

## Zodpovedný redaktor
* zodpovedný redaktor : E. Rippely
* hlavný redaktor : Ján Gerö, neskôr bol zodpovedným redaktorom

## Vydavateľ
* vydavateľ : Vlastenecké spisy rozširujúci spolok v Banskej Bystrici
* tlač :  Filip Machold v Banskej Bystrici, od 9. júna 1910 Jozef Havelka, od 12. júna 1913 Filip Machold, od 8. júna 1916 Jozef Havelka

## Periodicita
Krajan vychádzal raz týždenne, každý štvrtok.
* 1904 - I. ročník - 42 čísiel - po 4-6-8 stranách
* 1905 - II. ročník - 52 čísiel - po 4-6-8 stranách
* 1906 - III. ročník - 52 čísiel - po 4-6-8 stranách
* 1907 - IV. ročník - 52 čísiel - po 4-6-8 stranách
* 1908 - V. ročník - 53 čísiel - po 4-6-8 stranách
* 1909 - VI. ročník - 52 čísiel - po 4-6-8 stranách
* 1910 - VII. ročník - 52 čísiel - po 4-6-8 stranách
* 1911 - VIII. ročník - 52 čísiel - po 4-6-8 stranách
* 1912 - IX. ročník - 52 čísiel - po 4-6-8 stranách
* 1913 - X. ročník - 52 čísiel - po 4-6 stranách
* 1914 - XI. ročník -  54 čísiel - po 4-6 stranách
* 1915 - XII. ročník - 52 čísiel - po 4-6 stranách
* 1916 - XIII. ročník - 52 čísiel - po 4 stranách
* 1917 - XIV. ročník - 52 čísiel - po 4 stranách
* 1918 - XV. ročník - 39 čísiel - po 4 stranách
Posledné číslo vyšlo 26. novembra 1918.

## Referencie

## Zdroj
* 

Kategória:Slovenské periodiká
Kategória:Týždenníky na Slovensku
Kategória:Vzniklo v 1904
Mária Korenčiová

**Mária Korenčiová** (* 27. apríl 1989, Bratislava) je slovenská profesionálna futbalistka, hrajúca ako brankárka. Momentálne hrá v talianskom tíme Genoa a za slovenskú reprezentáciu.

Najvyššiu futbalovú súťaž hrala na Slovensku, v Česku, Nemecku, Švajčiarsku, Taliansku a Španielsku.

S futbalom začala ako 9 ročná v FK Lamač.

## Klubová kariéra
Svoju seniorskú futbalovú kariéru začala v roku 2005 v klube Slovan Bratislava, kde pôsobila do roku 2012.

Jej prvým zahraničným klubom bola Slavia Praha kde hrala v roku 2013. V nemeckom tíme Sand pôsobila od 2013 do 2016, v švajčiarskom tíme FC Neunkirch v rokoch 2017-2018. V talianskom AC Miláno hrala od 2018 do 2022. V roku 2022 hrala za španielsky tím Levante a tým stala prvou slovenskou futbalistkou v najvyššej španielskej súťaži. Po pol roku sa vrátila do talianskej ligy do tímu FC Como (2022-2024). V sezóne 2024/2025 hrala za druholigový FC Freedom. V júli 2025 podpísala zmluvu s Genoa CFC, ktorý je nováčikom prvej ligy.

## Úspechy
*Futbalistka roka 2020
*Jedenástka roka 2006, 2007, 2013, 2014, 2015
*Majsterka Slovenska 2011, 2012
*Finalistka Pohára DFB 2016
*Majsterka Švajčiarska 2017

## Reprezentácia
Svoj debut za seniorskú reprezentáciu odohrala 23. novembra 2006 v predkole Majstrovstiev Európy proti Malte. Svoj stý zápas odohrala 26. októbra 2021 proti Gruzínsku. Momentálne má na konte 130 reprezentačných zápasov.

Vystúpenia a góly za reprezentáciu – Slovensko:

**Poznámka:** zoznam zápasov nie je kompletný.

## Referencie

## Iné projekty

Kategória:Slovenské futbalistky
Kategória:Osobnosti z Bratislavy
Turistická značkovaná trasa číslo 8137

**Turistická značkovaná trasa číslo 8137** je krátka žltá trasa v Strážovských vrchoch. Vedie z Omastinej do Nitrianskeho Rudna a je dlhá 8,2 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

8137
8137
Slug girl (Felarya)

**Slug girl** (doslovne *sliznačie dievča*) je tzv. „taurická“ rasa tvora ženského pohlavia, napoly žena a napoly slizniak, z fiktívneho sveta umelca Karba s názvom Felarya. Slug girl postavy žijú prevažne na vlhkých a mokrých miestach, ako sú Ixtapalské močiare, Chidokaiský les a Bulvonský háj. Väčšina postáv je obrovská (merajú 21 až 27 metrov), majú ohybné kosti a pokožku, majú slimačí reprodukčný systém a ich žalúdok sa nachádza v ľudskej časti. Poddruhmi slug girl sú **sea slug girl** a **lucicamp**.

## Známe slug girl postavy
* Velvet – slug girl s hustými hnedými vlasmi po plecia a jasne žltými očami s tmavočiernymi zreničkami
* Marsha – slug girl s oválnou tvárou s jemnými orientálnymi náznakmi, hnedými očami a krátkymi tykadlami, ktoré sú takmer stále v pohybe, veľmi krátkymi a mierne neupravenými čiernymi vlasmi, ktorá je 30 metrov vysoká a 61 metrov dlhá 
* Normeda 
* Maasma
* Vuni
* Felecia

## Zdroje
*
* 
* 

Kategória:Fiktívne druhy
Slug girl

**Slug girl** môže byť:
* anglický názov siedmeho zväzku manga série *Horror World of Junji Ito* a jeho prvej kapitoly, pozri Slug Girl (manga)
* fiktívna „taurická“ rasa zo sveta Felarya, pozri slug girl (Felarya)
* anglické meno postavy Namekudži Musume z japonskej videohry *[[Monmusu kuesuto! Zenšó -makereba jójo ni okasa reru-]]*
* prezývka Slugmanthy Mucusovej z animovaného seriálu *[[Monster High]]*
Dódžinši

**Dódžinši** (, často prepisované ako *doujinshi* nebo *dōjinshi*; doslovne *dódžin* znamená „ta istá osoba“ a *ši* je „časopis“) sú samovydávané japonské diela, väčšinou manga, časopisy či romány. Je možné ich prirovnať k fan fiction. Často sú tvorené amatérmi, ktorí sa inšpirujú v populárnych komerčných prácach, ale aj profesionálni umelci používajú tieto distribučné kanály. Niektorí známi autori pod pseudonymom vytvárajú dódžinši podľa svojich komerčne vydávaných diel. Autor dódžinšu nemôže vytvoriť jednoduchú kópiu, musí niečo pridať (napr. pôvodné dielo prerozprávať z iného uhla pohľadu), zmeniť zakončenie či vytvoriť úplne nový príbeh, zmeniť výtvarný štýl, vytvoriť paródiu či erotickú obdobu inak vážnejšie pojatého diela.

## História
náhled|Stránka z dódžinši o Wikipe-tan, Commons-tan a Wikiquote-tan
V 70. rokoch 20. storočia začali vznikať malé, nezávislé vydavateľstvá, ktoré umožnili amatérom publikovať ich tvorbu. Tejto amatérskej tvorbe sa neskôr začalo hovoriť *dódžinši* a v počiatkoch sa jednalo o pôvodnú autorskú tvorbu. Zatiaľ čo veľké vydavateľstvá, zamerané na mainstream vydávali známe príbehy, tento nový trh s amatérskou tvorbou obsahoval veľké množstvo experimentov a nových žánrov.

Obrovský záujem o *dódžinši* inicioval v roku 1975 vznik stretnutia (conu) známeho ako Comic Market, kde sa každoročne schádzajú skupiny amatérov i jednotlivcov publikujúce mangu. Toto stretnutie sa stalo miestom na predaj a šírenie dódžinši a počas nasledujúcich 10 rokov sa rozrástlo čo do počtu autorov aj návštevníkov. Najväčší boom nastal v rokoch 1986 až 1992, kedy sa Comic Market začal organizovať dvakrát do roka a stal sa tak najväčšou akciou svojho druhu (v roku 2000 prebehol už 58. Comiket a počas dvoch dní ho navštívilo viac ako 800 00). Vznikli aj nové časopisy zameriavajúce sa na amatérsku tvorbu (napr. v 70. rokoch *June* či *Manga kissatengai* a neskôr v 80. rokoch *Puff* alebo *Comic Box*) a tiež malé spoločnosti, ktoré vydávali *dódžinši*.

Amatérská tvorba byla oproti mainstreamovému trhu zvláštní také velkým množstvím dívčí mangy. Zatímco hlavní směr se soustředil z větší části na šónen (v roce 1993 se jednalo až o 78 % veškerých titulů), na *Comic Marketu* bylo kolem roku 1989 více než 80 % autorek tvořících dívčí, šódžo mangu.

## Legalita
Japonský autorský zákon je z veľkej časti podobný tomu americkému. Všetky diela sú teda duševným vlastníctvom autora, ktoré môže rozširovať, publikovať a meniť len on sám. Dódžinši je v tomto zmysle nedovolený derivát, v rozpore s týmto japonským autorským právom. Prevažná väčšina vydavateľov však proti nemu nezasahuje. Niektorí dokonca sponzorujú súťaže, kedy vydajú víťazné dielo.

Lawrence Lessig, profesor práva na Stanfordovej univerzite, v knihe Slobodná kultúra uvádza, že aj keď autori stále môžu podať žalobu pre porušenie autorského práva, japonské právne firmy nemajú dostatok právnikov a prostriedky na stíhanie toľkých prípadov.

## Referencie

## Pozri aj
* manga
* fan fiction

## Zdroj

Kategória:Manga
Stealth Changing Line

**Stealth Changing Line** alebo 
**STEALTH Kaigyou** ( – *Suterusu Kaigjó*) je japonský ilustrátor príšer pre RPG videohru *[[Monmusu Quest! Paradox RPG]]* z prefektúry Kanagawa.

Pod vydavateľským *sákuru* (doslovne „kruh“) s názvom **SlapStickStrike** vytvoril dódžinši septalógiu žánru hentai s názvom *Wataši no mamono musume o šókai šimasu!* (doslovne „Predstavujem moje monster girl!“)

## Diela
* *[[Wataši no mamono musume o šókai šimasu! EX1]]* (2014)
* *[[Wataši no mamono musume o šókai šimasu! EX2]]* (2014)
* *[[Wataši no mamono musume o šókai šimasu! EX3]]* (2015)
* *[[Wataši no mamono musume o šókai šimasu! EX4]]* (2016)
* *[[Wataši no mamono musume o šókai šimasu! EX 5]]* (2016)
* *[[Wataši no mamono musume o šókai šimasu! EX 6]]* (2016)
* *[[Wataši no mamono musume o šókai šimasu! EX zukan sóshúhen]]* (2016)
* *IF Jan'nuširízu: Aru hi no karudea dai ni danwa-šitsu* (2017)

## Zdroje
* STEALTH Kaigyou na mangaupdates.com
* Stealth Changing Line na Monster Girl Quest Wiki
* Stealth Changing Line na Monster Girl Encyclopedia Wiki
* Stealing Changing Line na Pixiv

Kategória:Hentai
Zoznam francúzskych filmov z roku 1970

Toto je **zoznam francúzskych filmov uvedených v kinách v roku 1970**.

## Rok 1970

## Poznámky

## Referencie

## Externé odkazy

* AlloCiné
* Cinema-francais.fr

Kategória:Zoznam francúzskych filmov podľa rokov
Namekudži šódžo

***Namekudži šódžo*** (, ) je siedmy zväzok hororovej manga série *Horror World of Junji Ito* od Džundžiho Ita, ktorý vyšiel v roku 1997 v Japonsku. Rovnomenná prvá kapitola pôvodne vyšla  v roku 1994 ako one-shot v 21. zväzku *Nemurenujoru no kimjóna hanashi nemuki* časopisu *[[Haróin zókan]]*.

Anime adaptácia prvej kapitoly v seriáli *[[Junji Ito Collection]]* patrí medzi najstrašidelnejšie epizódy. Dievča menom Juuko sa záhadne začne premieňať na slimáka, zrejme ako súčasť kliatby, ktorá začína, keď jej otec nemilosrdne zabíja slizniaky na ich dvore. Jej rodičia sa ju snažia dostať späť do normálu tým, že jej dajú kúpeľ v slanej vode, hoci tento plán sa vypomstí, pretože jej telo (bez hlavy) sa zmenší. Slizniaka nezabila, ten nakoniec použije Juukoinu hlavu ako ulitu, čím dievča v podstate premení na obrovského slimáka.

## Zdroje
*
* 

Kategória:Manga
Kategória:Anime
Kategória:Horor
Kokúnsupairaru

***Kokúnsupairaru*** (, , doslovne „Kokónová špirála“) je japonské hentai dódžinši od umelca Ijó Šiniki (), ktorý publikoval pod vydavateľským *sákuru* (doslovne „kruh“) Totorina (, z roku 2022.

## Zdroje
* Ijou Shiniki (Totorina) COCOON SPiRAL na hentai.name
* 異常森域 (トトリナ) コクーンスパイラル -COCOON SPiRAL- na nhentai.to

Kategória:Hentai
Universiteit Gent

**Universiteit Gent** (v hol. doslova „Univerzita v Gente“, skratka **UGent**; do roku 1991 **Rijksuniversiteit Gent**, doslova „Štátna univerzita v Gente“, skratka **RUG**) je univerzita v Gente vo Východnom Flámsku na severozápade Belgicka. Bola založená 25. septembra 1816 výnosom holandského kráľa Viliamom I. a otvorila sa 9. októbra 1817.

## Referencie

## Externé odkazy
* Webové sídlo

Kategória:Univerzity v Holandsku
Kategória:Organizácie založené v 1816
Kategória:Gent
Diana Bartovičová

**Diana Bartovičová** (* 20. máj 1993) je slovenská profesionálna futbalistka a taktiež vyštudovaná záchranárka a fyzioterapeutka. Momentálne hráva ako obrankyňa v českom klube Slavia Praha a za slovenskú reprezentáciu. V minulosti hrala v strede poľa, na hrote útoku aj na krídle.

## Klubová kariéra
Celú svoju profesionálnu kariéru pôsobila v Česku. V Slavii Praha pôsobí od roku 2012 kam prestúpila z 1. FC Slovácko. Českú najvyššiu ligu vyhrala deväťkrát a Český pohár šesťkrát, z toho posledné 4 roky ako double.

## Reprezentácia
Jej debut v reprezentácii bol 2. marca 2011 v prípravnom zápase proti Poľsku.

Svoj stý zápas odohrala 16. februára 2022 proti Belgicku na Pinatar Cup 2022 a tak sa stala šiestou hráčkou, ktorá odohrala 100 reprezentačných zápasov.

### Reprezentačné góly

## Úspechy
*Majsterka Česka 2013/2014, 2014/2015, 2015/2016, 2016/2017, 2019/2020, 2021/2022, 2022/2023, 2023/2024, 2024/2025
*Víťazka Českého pohára 2013/2014, 2015/ 2016, 2021/2022, 2022/2023, 2023/2024, 2024/2025
*Štvrťfinále Ligy Majsteriek 2018/2019, 2017/2018, 2015/2016
*Skupinová fáza Ligy Majsteriek 2022/2023, 2023/2024
*Jedenástka roka 2013, 2014, 2015

## Referencie

## Iné projekty

Kategória:Slovenské futbalistky
Kategória:Slovenskí fyzioterapeuti
Rudník (prítok Hnilca)

**Rudník** je vodný tok vo Volovských vrchoch na území okresu Gelnica. Je to pravostranný prítok Hnilca s dĺžkou približne 4,7 km a je tokom VI. rádu.

## Priebeh toku
Potok pramení v strednej časti Volovských vrchov, v geomorfologickom podcelku Zlatý stôl, na východných svahoch Veľkého Vtáčieho vrchu (), v nadmorskej výške približne  Od prameňa v lokalite Peklisko v závere Štofovej doliny tečie severovýchodným smerom, priberajúc menšie prítoky. Následne sa stáča na sever popod Košariská a priberá ľavostranný prítok z lokality Rudník. V strednej časti priberá významnejší, ľavostranný prítok spod Konskej hlavy a Švofovou dolinou popod rovnomenný vrch () prechádza do geomorfologickej časti Hnilecké podolie a Hnileckej doliny. Na dolnom toku už bez významnejších prítokov podteká cestu II/546 a následne sa v nadmorskej výške približne  vlieva ako pravostranný prítok do rieky Hnilec. Potok tak patrí do širšieho povodia rieky Slaná.

Potok pramení a hornou časťou preteká katastrálnym územím obce Smolník, následne tvorí hranicu katastrov obce Švedlár a Smolnícka Huta v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Zlatý stôl (geomorfologický podcelok), Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Švedlár 
Kategória:Smolník (okres Gelnica)
Kategória:Smolnícka Huta
Katarína Alexy Fígerová

**Katarína Alexy Fígerová**, predtým známa aj ako **Katarína Alexyová-Fígerová** (* 8. január 1963, Bratislava) je slovenská výtvarná umelkyňa, ktorá sa venuje maľbe, grafike a sochárskej tvorbe. Jej diela sa vyznačujú bohatou farebnou paletou a emocionálnou hĺbkou a boli vystavované na Slovensku aj v zahraničí. Sú zastúpené v súkromných i inštitucionálnych zbierkach po celom svete.

## Život a tvorba
V rokoch 1978 – 1982 študovala na Strednej priemyselnej škole grafickej v Bratislave. Po ukončení štúdia sa venovala reklamnej grafike, plagátu, grafickému dizajnu katalógov, textilnému návrhárstvu a odevnému dizajnu. Postupne začala vytvárať diela technikou airbrushu. Od roku 1992 sa intenzívne venuje maľbe akrylom a olejom. V roku 2002 začala vytvárať drevené sochy obohatené o polychrómiu. V roku 2015 začala pracovať so železom, pričom využívala výlisky a výpalky z továrne v Kolárove, ktoré používala pri sochárskej tvorbe. V roku 2019 bola rezidentkou Cité internationale des arts v Paríži.

Je známa spojením postmodernistických tendencií v maliarskom prejave, kde využíva emocionálny symbolický potenciál základných aspektov maliarskeho procesu ako gesto, farba, forma a textúra.

## Výstavy
Katarína Alexy Fígerová sa zúčastnila viacerých samostatných a skupinových výstav doma i v zahraničí. Medzi významné patria:

* 2024: „Známe aj neznáme“ – Galéria Múr, Prešov
* 2023: „Farba roka“ – Galéria Umelka, Bratislava
* 2022: „Stretnutie nad Dunajom“ – Sajado, Bratislava
* 2019: Kolektívna výstava „Pocta Vincentovi Hložníkovi“ – Galéria Slovenského rozhlasu, Bratislava
* 2019: Rezidencia – Cité internationale des arts, Paríž
* 2017: Realizácia veľkoformátového reliéfneho obrazu „Pocta autu Bentley“ – Volkswagen Slovakia, Bratislava

## Ocenenia
* 2023: Pamätný list predsedu Bratislavského samosprávneho kraja za rok 2022 za významné kultúrne prínosy.

## Zastúpenie v zbierkach
Diela Kataríny Alexy Fígerovej sú súčasťou rôznych verejných a súkromných zbierok:

* Volkswagen Slovakia, Bratislava
* Sanlis, Francúzsko
* Národný onkologický ústav, Bratislava
* Paneurópska vysoká škola práva, Bratislava
* Správa Letiska Bratislava
* Štátna veterinárna správa, Bratislava
* Danubiana Bratislava
* Súkromné zbierky v Európe, USA, Kanade a Japonsku.

## Referencie

## Externé odkazy
* Oficiálna stránka

Kategória:Slovenskí výtvarníci
Kategória:Osobnosti z Bratislavy
Patrícia Hmírová

**Patrícia Hmírová** (* 30. november 1993, Čadca) je slovenská profesionálna futbalistka, útočníčka. Momentálne hrá za poľský tím GKS Katowice a za slovenskú reprezentáciu.

## Klubová kariéra
V lete 2025 prestúpila zo španielskej RC Deportivo de La Coruna do poľského tímu GKS Katowice.

## Reprezentácia
Jej debut v reprezentácii bol 27. mája 2012 v prípravnom zápase proti Slovinsku, v ktorom dala aj svoj prvý reprezentačný gól. Za reprezentáciu odohrala 130 zápasov a dala 30 gólov.

### Reprezentačné góly

## Úspechy
*Majsterka Cypru 2022
*Víťazka Cyperského pohára 2022
*Víťazka cyperského Superpohára 2022

## Referencie

Kategória:Slovenské futbalistky
Kategória:Osobnosti z Čadce
RUG

**RUG** môže byť skratka pre:
* Rijksuniversiteit Gent (doslova „Štátna univerzita v Gente“), pozri Universiteit Gent
* Rijksuniversiteit Groningen (doslova „Štátna univerzita v Groningene“), pozri Rijksuniversiteit Groningen
* Really Useful Group Ltd., produkčnú spoločnosť Andrewa Lloyda Webbera, pozri Really Useful Group

## Pozri aj
* Andrew Lloyd Webber
Nenosenie podprsenky

náhľad|Žena oblečená bez podprsenky

**Nenosenie podprsenky** () alebo **bez podprsenky** () je stav, keď žena nenosí podprsenku ako súčasť spodnej bielizne. Ženy sa môžu rozhodnúť nenosiť podprsenku z dôvodu nepohodlia, zdravotných problémov, ceny alebo zo sociálnych a kultúrnych dôvodov.

V roku 2006 približne 10 % austrálskych žien nenosilo podprsenku. Prieskumy ukazujú, že 5 – 25 % západných žien nenosí podprsenku.

## Vo feminizme
V západnej spoločnosti existuje od 60. rokov 20. storočia pomalý, ale stabilný trend smerom k nenoseniu podprsenky u mnohých žien, najmä u mileniáliek, ktoré vyjadrili nesúhlas s nosením podprsenky a prestali ju nosiť. V roku 2016 riaditeľka módneho časopisu *[[Allure (časopis)|Allure]]* Rachael Wangová napísala, že „Nosenie podprsenky je rovnako staré ako feminizmus, ale zdá sa, že v poslednej dobe vyviera na povrch ako priama reakcia na momenty tretej vlny ako #freethenipple kampaň s hashtagmi, zvýšená viditeľnosť transsexuálov, ako napríklad Caitlyn Jenner na obale *Vanity Fair*&nbsp;... a šou Leny Dunhamovej *[[Girls (seriál)|Girls]]*.“

Protest feministiek na súťaži krásy Miss America 1968 sa často považuje za začiatok hnutia proti podprsenkám, čo viedlo výrobcov k uvedeniu na trh nových dizajnov, ktoré vytvorili jemnejší a prirodzenejší vzhľad.

## Termíny
Anglické slovo „braless“ bolo prvýkrát použité asi v roku 1965. Medzi ďalšie výrazy pre nenosenie podprsenky patria „breast freedom“, „top freedom“ a „bra freedom“. Aktivisti obhajujúci nosenie podprsenky označujú protesty za „bra-cott“.

## Referencie

## Pozri aj
* medzinárodný deň bez podprsenky
* going commando
* podprsenka#História
* topless

## Iné projekty

## Zdroj

Kategória:Prsník
Kategória:Móda
Kategória:Módne výstrelky 60. rokov
Samuel Krištofič

**Samuel Krištofič** (* 15. august 1989, Bratislava) je jedným z najvýraznejších slovenských MMA bojovníkov, známy svojou húževnatosťou, agresívnym štýlom boja a silným príbehom. Jeho kariéra je úzko spätá s organizáciou Oktagon MMA, kde patrí medzi najpopulárnejších zápasníkov.

## Osobný život
Samuel Krištofič sa narodil 15. augusta 1989 v Bratislave, vyrastal a žil v Bernolákove. Vyrastal v náročných podmienkach; jeho otec bol alkoholik a matka vychovávala deti sama. Tieto skúsenosti ho formovali a motivovali v jeho kariére. Je zasnúbený so snúbenicou Janou, s ktorou očakáva dieťa. Okrem MMA sa venuje aj hokejbalu.

## Športová kariéra

### Začiatky a Oktagon Výzva
Krištofič začal svoju profesionálnu MMA kariéru v roku 2015. Jeho prvý zápas proti Eduardovi Jedinakovi vyhral submisiou (triangle choke) za menej ako dve minúty. Zlomovým bodom v jeho kariére bolo víťazstvo v druhej sérii reality show Oktagon Výzva v roku 2017, kde vo finále porazil Radovana Úškrta.

### Oktagon MMA a významné zápasy
V organizácii Oktagon MMA dosiahol významné úspechy. V roku 2021 sa stal dočasným šampiónom strednej váhy po výhre nad Marcinom Naruszczkom na turnaji Oktagon 26. V roku 2022 bojoval o zjednotenie titulu proti Patrikovi Kinclovi na turnaji Oktagon 31, kde prehral na body. V decembri 2023 dosiahol významné víťazstvo nad Karlosom Vémolom na turnaji Oktagon 51, čím si upevnil svoje miesto medzi elitou strednej váhy.

### Nedávne zápasy a Tipsport Gamechanger
V roku 2025 sa zúčastnil turnaja Tipsport Gamechanger v strednej váhe. V apríli 2025 nastúpil proti Dominikovi Humburgerovi na turnaji Oktagon 70, kde prehral po technickom knokaute v druhom kole.

## Bilancia v zmiešaných bojových umeniach

## Referencie

Kategória:Súťažiaci v MMA
Kategória:Osobnosti z Bratislavy
B-S 5b Vídeň

**Bunker B-S 5b** bol objekt česko-slovenského opevnenia v Petržalke.

Bol postavený firmou Ing. Rudolfa Friča v roku 1934. Nachádzal sa pri terajšej križovatke diaľnice D2 a cesty 61, presnejšie je v násype pri tejto križovatke. V súčasnosti je zničený. Bunker B-S 5b a bunker B-S 5a mali komplikovaný pôdorys, ktorým sa odlišovali od bunkrov B-S 1 až B-S 4. Bunkre B-S 5a a b boli prepojené prielezmi a stúpačkami.

## Referencie

## Pozri aj
* Zoznam petržalských bunkrov

Kategória:Vojenské stavby na Slovensku
Kategória:Česko-slovenské opevnenie
Ćaciland

**Ćaciland** (srbsky: Ћациленд) bol neformálny a satirický názov pre tábor v Pionirskom parku v Belehrade, Srbsku, ktorý sa v marci 2025 stal miestom zhromaždenia skupiny samozvaných študentov a občanov, vrátane podporovateľov Srbskej pokrokovej strany (SNS) a skupiny, ktorá sa označovala ako "Študenti 2.0". Tento termín vznikol vo verejnom diskurze a na sociálnych sieťach, často s pejoratívnymi alebo satirickými konotáciami, ako reakcia na zhromaždenie v parku, ktoré bolo v opozícii voči študentským protestom a univerzitným blokádam po celom Srbsku.

## Historický kontext
V marci 2025 sa Pionirsky park v centre Belehradu stal miestom zhromaždenia skupiny "Študenti 2.0", ktorá sa zasadzovala za pokračovanie výučby na univerzitách. Toto bolo v protiklade k protestujúcim študentom, ktorí požadovali zodpovednosť za zrútenie prístrešku železničnej stanice v Novi Sade 1. novembra 2024, pri ktorom zahynulo 15 ľudí. Protesty sa rýchlo vyvinuli do jedného z najväčších masových hnutí v Srbsku od roku 2000, s demonštráciami vo viac ako 400 mestách a obciach po celej krajine.

## Pôvod názvu "Ćaciland"
Termín "Ćaciland" sa prvýkrát objavil na sociálnych sieťach a rýchlo sa stal populárnym vo verejnom diskurze. Odporcovia zhromaždenia v Pionirskom parku používali tento názov na výsmech skupiny "Študenti 2.0", označujúc ich ako "ćaci" (pejoratívny výraz pre študentov) a spochybňujúc ich študentský status. Názov bol dokonca dočasne použitý na Google Maps pre označenie parku.

## Udalosti v Pionirskom parku
V deň veľkého protestu, 15. marca 2025, prišlo do "Ćacilandu" približne dvadsať mladých, svalnatých a dobre trénovaných mužov a boli vpustení do parku. Mediálne pokrytie "Ćacilandu" bolo silne polarizované.

Obzvlášť nápadným znakom "Ćacilandu" bola prítomnosť stoviek poľnohospodárskych traktorov, ktoré boli rozmiestnené okolo parku.

## Verejné reakcie
Fenomén "Ćaciland" sa stal symbolom rozdelenia v srbskej spoločnosti počas študentských protestov v roku 2025. Udalosti pritiahli medzinárodnú pozornosť.

Deň po protestoch vyzerala oblasť ako bojisko, s poškodenými traktormi, niektorými prevrátené, všade rozbitým sklom.

Udalosti okolo "Ćacilandu" a študentských protestov pritiahli medzinárodnú pozornosť. 26. marca 2025 zorganizoval Rakúsky inštitút pre medzinárodnú politiku (oiip) online panelovú diskusiu.

Mediálne pokrytie "Ćacilandu" bolo silne polarizované.

Médiá blízke vláde prezentovali "Študentov 2.0" ako legitímnych študentov brániacich svoje právo na vzdelanie, zatiaľ čo nezávislé médiá charakterizovali podujatie ako inscenovaný protiprotest.

## Referencie


## Externé odkazy

Deutsche Welle: Môžu srbské študentské protesty zvrhnúť vládu?

Heinrich-Böll-Stiftung: Povedie srbské protestné hnutie k demokratickému začiatku?

France 24: Od blokád k volebným urnám: srbskí študenti konfrontujú vládu

Balkan Insight: Študentskí protestujúci požadujú predčasné voľby na boj proti korupcii v Srbsku

Kategória:Belehrad
Kategória:Protesty
Prisatie

náhľad|Ilustrácia správneho prisatia. Spodná časť dvorca je hlboko v ústach dojčaťa, ktoré sú doširoka otvorené. Pery sú vyklenuté.
náhľad|Správne prisatie
náhľad|Proces, ako dosiahnuť dobré prisatie (1 minúta 7 sekúnd)
náhľad|Nesprávne prisatie. Nos dojčaťa je pritlačený k prsníku a brada je od prsníka odklonená, čo znamená, že jazyk a spodná čeľusť dojčaťa sa nedotýkajú väčšiny dvorca.

**Prisatie** () označuje proces, akým sa dojča počas dojčenia prisaje k prsníku. Dobré prisatie podporuje vysoký prietok materského mlieka a minimalizuje nepohodlie bradaviek matky, zatiaľ čo zlé prisatie má za následok slabý prenos mlieka dojčaťu a môže rýchlo viesť k bolestivým a popraskaným bradavkám. Pri dobrom prisatí je bradavka aj väčšina dvorca v ústach dojčaťa.

## Polohovanie
Pohodlná poloha pomáha dieťaťu správne sa prisať. Na dosiahnutie správneho prisatia je potrebný cvik. Držanie počas dojčenia, ktoré najlepšie funguje pre matku aj dojča, niekedy treba zistiť metódou pokus-omyl.

Správne prisatie pre dojčenie sa dá naučiť. Pre dojčiace matky sa odporúča:
* Počkajte, kým dojča otvorí ústa doširoka. Šteklenie hornej pery dojčaťa bradavkou matky môže pomôcť podnietiť ústa k väčšiemu otvoreniu.
* Hľadajte pupok dojčaťa. Ak je pupok počas prisatia viditeľný, dojča sa necíti dostatočne pohodlne na to, aby sa správne prisalo.
* Rozhliadnite sa. Ak dojčiaca matka dokáže rozprávať a používať ruky bez toho, aby sa sústredila na udržanie svojej polohy, je to dobrá poloha na prisatie.
* Skontrolujte bradavky. Citlivosť pokožky na bradavkách a prsníkoch pomáha matkiným prsníkom reagovať na dieťa a pomáha matke vedieť, koľko mlieka má vytvoriť. Keď je dieťa správne prisaté, spodná časť dvorca je tiež v jeho ústach. Ale plytké prisatie, aj keď to nebolí hneď, začne bolieť čoskoro. Zle prisaté dieťa sa musí viac snažiť, aby mlieko vyšlo von.

Prisatie uľahčujú sekréty z bradavky, o ktorých sa uvádza, že pomáhajú zarovnať hlavu dojčaťa s prsníkom matky a predpokladá sa, že podporujú prisatie a sanie.

## Referencie

## Zdroj

Kategória:Materstvo
Kategória:Dojčenie
Kategória:Prsník
Banský potok (prítok Sučieho potoka)

**Banský potok** je potok v regióne Podpoľanie, na území mesta Hriňová a v krátkom úseku aj na území obce Detvianska Huta v okrese Detva v Banskobystrickom kraji. Nachádza sa v geomorfologickom celku Veporské vrchy. Ústi do Sučieho potoka. Má dĺžku .  

## Prameň
Pramení v  v lesnom extraviláne na území mesta Hriňová, v juhovýchodnej časti územia mesta, v lese *Kúpeliská*, v okrese Detva v Banskobystrickom kraji, v regióne Podpoľanie. 

## Opis toku
Od prameňa tečie juhozápadným smerom územím mesta Hriňová cez lesný extravilán čiastočne premiešaný trvalým trávnym porastom, v  priberá ľavostranný prítok Janovský potok, v  priberá pravostranný bezmenný prítok, v  preteká cez obecnú hranicu a vteká na územie obce Detvianska Huta v okrese Detva v Banskobystrickom kraji a po krátkom záverečnom úseku  v extraviláne v severnej časti územia Detvianskej Huty v  ústi do Sučieho potoka ako jeho pravostranný prítok. Sučí potok je prítokom Slatiny. *Banský potok* patrí do okresu Detva v Banskobystrickom kraji. Patrí do geomorfologického celku Veporské vrchy a geomorfologického podcelku Sihlianska planina. *Banský potok* má jeden významnejší prítok Janovský potok.

## Pôvod názvu
Názov vodného toku *Banský potok* má pôvod v  apelatíve baňa vo význame *zvislá jama vyhĺbená do zeme s rozšírenou dolnou časťou alebo podzemná chodba na ťaženie úžitkových nerastov, prípadne povrchová baňa, kameňolom*. Zo slova  baňa bolo po rozšírení o formant *-ský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Banský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Banský potok* bol štandardizovaný v roku 1993. V množine slovenskej hydronymie vodných tokov hydronymum *Banský potok* nie je jedinečným hydronymom; máme 15 vodných tokov s týmto štandardizovaným názvom (máj 2025).

## Referencie

 

Kategória:Potoky na Slovensku
Kategória:Vodné toky v okrese Detva    
Kategória:Vodné toky vo Veporských vrchoch
Mária Mikolajová

**Mária Mikolajová** (* 13. jún 1999, Levoča) je slovenská profesionálna futbalistka hrajúca ako stredopoliarka. Hrá za nemecký tím Hamburger SV a za slovenskú reprezentáciu.

## Klubová kariéra
Do roku 2018 hrala za slovenská Partizán Bardejov, s ktorým vyhrala prvú slovenskú ligu a dvakrát Slovenský pohár. Jednu sezónu (2018/19) hrala v českej AC Sparte Praha, s ktorou vyhrala ligu aj pohár. Od roku 2019 hrala za rakúsky SKN St. Pölten, v ktorom odohrala 95 zápasov a dala 34 gólov. V júli 2025 prestúpila do nemeckej ligy do tímu Hamburger SV.

## Reprezentácia
Debut v reprezentácii mala na prípravnom zápase v Senci proti Spojeným arabským emirátom 7.8.2015 kde dala aj svoj prvý reprezentačný gól. Doteraz odohrala 94 reprezentačných zápasov a dala 19 gólov.

Reprezentovala Slovensko vo všetkým kategóriách od WU15 až po ženy. V kategórii WU19 je najlepšou strelkyňou so 17 gólmi.

### Reprezentačné góly

## Úspechy
*Talent roka kategória juniorka 2017
*Talent roka 2015
*Jedenástka roka 2014, 2015
*Ženská ligová jedenástka roka 2016, 2017, 2017/2018
*Futbalistka roka 2023, 2024, 2025
*Za Partizán Bardejov:
**Najlepšia strelkyňa sezóny 2015/2016, 2016/2017
**Majsterka Slovenska 2016/2017
**Víťazka Slovenské pohára 2015/2016, 2016/2017
*Za AC Sparta Praha:
**Majsterka Česka 2018/2019
**Víťazka Českého pohára 2019
*Za SKN St. Pölten:
**Majsterka Rakúska 2021/2022, 2022/2023, 2023/2024, 2024/2025
**Víťazka Rakúskeho pohára 2022, 2023, 2024, 2025

## Referencie

## Iné projekty

Kategória:Slovenské futbalistky
Kategória:Osobnosti z Levoče
Karol Amadeus Savojský

**Karol Amadeus Savojský** (* 12. apríl 1624, Paríž – † 30. júl 1652, Paríž) bol francúzsky vojvodca a veľmož.

Bol synom Henricha I. vojvodu z Nemours a jeho manželky Anny Lotrinskej. Zároveň bol mladším bratom Ľudovíta Savojského, ktorý skonal roku 1641.

Dňa 11. júla roku 1643 uzavrel manželský zväzok v v Louvri s Alžbetou Bourbonskou.

Karol Amadeus splodil dovedna dve dcéry a troch synov. Jedno dieťa sa však skonalo ešte v útlom veku.

Karol Amadeus skonal práve vtedy, keď bol vyzvaný do boja proti svojmu švagrovi a to Františkovi Bourbonskon, vojvodom z Beaufortu. Miestom jeho posledného odpočinku sa stala katedrála v meste Annecy.

## Iné projekty

## Zdroj

Kategória:Šľachta vo Francúzsku
Kategória:Savojskí
Kategória:Úmrtia 30. júla
Kategória:Úmrtia v 1652
Kategória:Narodenia 12. apríla
Kategória:Narodenia v 1624
Anna Lotrinská

**Anna Lotrinská** (* 1600 – † 10. február 1638) bola v rokoch 1618 až 1638 vojvodkyňa z Aumale. Bola dcérou Karola I. vojvodu z Aumale a jeho manželky Márie d'Elbeuf.

## Životopis
Anna Lotrinská sa 18. apríla 1618 vydala za Henricha I. vojvodu z Nemours (* 1572 – † 1632). Manželský pár priviedol na svet dovedna štyri deti:

* Ľudovít (* 1615 – † 1641), vojvoda z Nemours a Aumale
* František Pavol (* 1619 – † 1627)
* Karol Amadeus (* 1624 – † 1652), vojvoda z Nemours a Aumale, roku 1643 uzavrel manželstvo s Alžbetou de Bourbon (* 1614 – † 1665)
* Henrich II. (* 1625 – † 1659), arcibiskup v Reims, roku 1657 sa však oženil s Máriou Orleánskou de Longueville (* 1625 – † 1707)

Pri príležitosti jej vlastného sobáša získala späť pod svoje panstvo územie vojvodstva Aumale, ktoré bolo roku 1595 skonfiškované z rúk jej otca.

## Rodokmeň predkov

## Zdroj

Kategória:Savojskí
Kategória:Guisovci
Kategória:Vojvodkyne
Kategória:Francúzski šľachtici
Jean Rougerie

**Jean Rougerie** (* 9. marec 1929, Neuilly-sur-Seine – † 25. január 1998, Ivry-sur-Seine) bol francúzsky herec, belgického pôvodu. Bol otcom herečky Isabelle Rougerie a herca Sylvaina Rougerieho. Často bol obsadzovaný do vedľajších úloh typických Francúzov vo filmoch zo 70. až 90. rokov 20. storočia.

## Životopis
Rougerie sa prvýkrát objavil vo snímke *Monsieur Vincent* (1947), ktorú režíroval Maurice Cloche. Po rôznorodých úlohách v 40., 50. a 60. rokoch rozvinul plodnejšiu kariéru v 70. rokoch. Hral v desiatkach filmov, medzi ktoré patrili aj *Lacombe Lucien* (1974) od Louisa Malleho, *Prízrak slobody* (1974) od Luisa Buñuela, *Návrat siedmej roty* (1975) od Roberta Lamoureuxa, *Que la fête commence...* (1975) od Bertranda Taverniera, *La Nuit de Saint-Germain-des-Prés* (1977) od Boba Swaina, *Judith Therpauve* (1978) od Patricka Chéreaua či *Préparez vos mouchoirs* (1978) a *Studený bufet* (1979) od Bertranda Bliera. V 80. rokoch účinkoval v rôznorodých filmoch režirérov Clauda Zidiho, Davida Hamiltona, Alaina Corneaua, Jeana-Paula Rappeneaua, Pierra Graniera-Deferra, Justa Jaeckina, Yvesa Boisseta, Georgea Lautnera, Clauda Leloucha alebo Gérarda Jugnota. V roku 1985 stvárnil menšiu rolu detektíva Aubergina vo filme o Jamesovi Bondovi s názvom ''Vyhliadka na smrť'' od filmára Johna Glena. V 90. rokoch ho bolo možné vidieť najmä v televízii, vrátane amerických seriálov ako *[[Dallas (seriál z roku 1978)|Dallas]]* a *Dobrodružstvá mladého Indiany Jonesa*. Rougerie zomrel vo veku 78 rokoch v Ivry-sur-Seine na hemiplegický záchvat a bol pochovaný na cintoríne Thiais v Paríži.

## Filmografia (výber)
* 1959: *Hrbáč*
* 1974: *Le Fantôme de la liberté*
* 1975: *Návrat siedmej roty*
* 1976: *Le Jour de gloire*
* 1978: *V štátnom záujme*
* 1978: *Préparez vos mouchoirs*
* 1979: *Studený bufet*
* 1979: *Vojna policajtov*
* 1979: *La Guerre des polices*
* 1979: *Bête, mais discipliné* 
* 1980: *Nežné sesternice*
* 1983: *Edith a Marcel*
* 1983: *Attention, une femme peut en cacher une autre !*
* 1983: *Le Prix du danger*
* 1984: *Americký rojko*
* 1984: *Gwendoline*
* 1984: *Pinot simple flic*
* 1984: *Les Cavaliers de l'orage*
* 1985: *Zlomky života*
* 1985: *Scout toujours...*
* 1985: *Vyhliadka na smrť*
* 1988: *Záhadná Lue*
* 1989: *L'Invité surprise*
* 1990: *Oteckova sláva*
* 1990: *Merci la vie*

## Referencie

## Iné projekty

## Externé odkazy
* 
* 
* 
* 

Kategória:Francúzski filmoví herci
Kategória:Francúzski divadelní herci
Kategória:Francúzski televízni herci
Kategória:Osobnosti z Neuilly-sur-Seine
Ľudská podoba

**Ľudská podoba** môže byť:
* umelecká štúdia tvaru ľudského tela, pozri ľudská postava
** kresba ľudskej podoby, pozri kreslenie postavy
* koncept v mytológii a beletrii, ktorý preukazuje, že bytosť má ľudskú podobu, pozri ľudský prevlek
Ľudský prevlek

[náhľad|[Cosplayerka prezlečená za postavu Mystique (X-Men) počas jej premeny na ľudskú ženu vo vojenskej uniforme]]
[náhľad|[Psyché (mytológia)|Psyché po prvýkrát vidiaca pravú podobu svojho milenca Erosa; temnota zakrýva jeho krídla]]
**Ľudský prevlek**, **ľudské prestrojenie** () alebo **ľudská podoba** () je koncept vo fantasy, folklóre, mytológii, náboženstve, literatúre, ikonografii a sci-fi, podľa ktorého sú neľudské bytosti – ako napríklad božstvá, anjeli, príšery, mimozemský život alebo umelá inteligencia – schopné meniť tvar alebo sa maskovať, aby vyzerali ako ľudia.
Príbehy zobrazovali klam ako prostriedok používaný na splynutie s ľuďmi a sci-fi využívala dichotómiu na vyvolanie otázok o tom, čo znamená byť človekom.

## Referencie

## Poznámky


## Pozri aj
* antropomorfizmus
* antropoteizmus
* humanoid
* vtelenie
* liminálna bytosť
* reptiliáni
* metamorfóza (báj)
* stock character

## Zdroj

Kategória:Mytológia
Kategória:Mimozemský život
Kategória:Science fiction
Mutant (film z roku 1995)

***Mutant*** (orig. *Species*) je americký sci-fi film z roku 1995, ktorý režíroval Roger Donaldson a napísal Dennis Feldman. V hlavných úlohách sa v ňom 
predstavili Ben Kingsley, Michael Madsen, Alfred Molina, Forest Whitaker, Marg Helgenbergerová a Natasha Henstridgeová ako svoj filmový debut. Dej filmu sa zameriava na nesúrodú skupinu vedcov a vládnych agentov, ktorí sa snažia vypátrať Sil (Henstridgeová), zvodnú hybridku mimozemšťanky a ľudskej ženy, skôr ako sa úspešne spári s ľudským mužom.

Film vytvoril Feldman v roku 1987 a pôvodne bol navrhnutý ako filmové spracovanie v štýle policajná dráma scénky s názvom *The Message* (Správa). Keď *The Message* nezaujal štúdiá, Feldman ho prepísal ako špeciálny scenár, čo nakoniec viedlo k vzniku filmu. Mimozemský aspekt postavy Sil vytvoril H. R. Giger, ktorý bol tiež zodpovedný za bytosti z franšízy ''Votrelec''. Efekty kombinovali praktické modely navrhnuté Gigerovým spolupracovníkom Steve Johnson a XFX s počítačom generovanou snímkou, ktorú vytvorilo Richard Edlund's Boss Film Studios. Giger mal pocit, že film a postava sú príliš podobné filmu *[[Votrelec]]*, a tak presadzoval zmeny scenára.

Väčšina hlavných natáčaní sa uskutočnila v Los Angeles v Kalifornii, kde sa film odohráva. Niekoľko scén sa natáčalo v Utahu a na Observatóriu Arecibo v Portoriku. Film *Mutant* sa stretol so zmiešanými recenziami od kritikov, ktorí mali pocit, že prevedenie filmu nezodpovedá ambíciám jeho zámeru, no napriek tomu bol kasovým úspechom, čiastočne vďaka humbuku okolo nahých scén Henstridgeovej v rôznych bulvárnych novinách a mužských časopisoch tej doby, pričom zarobil 113,3 milióna dolárov. Vznikla z neho franšíza, ktorá zahŕňa jedno kino pokračovanie (*[[Mutant II]]*), ako aj dve TV-filmové pokračovania (*[[Mutant III]]* a **). Film *Mutant* bol adaptovaný do románu od Yvonne Navarrovej a dvoch komiksových sérií od Dark Horse Comics, z ktorých jednu napísal Feldman. Film mohol ovplyvniť aj legendu o chupacabre.

## Dej

Keď v roku 1974 vyslal najväčší svetový rádioteleskop do vesmíru správu o existencii života na Zemi, nikto netušil že správa nezostala bez odpovedi. Iba vláda. Spojením ľudskej a mimozemskej DNA vedci vytvorili dieťa, ktoré pomenovali Sil – spolovice človek, spolovice votrelec. Po jej úteku z prísne tajného laboratória je najatý tím, ktorý ju má nájsť. Sil medzitým vo vlaku veľmi rýchlo dospela v ženu prerodom z kukly. Tento pôvabný, ale vraždiaci stroj musia agenti zničiť skôr, než sa stihne rozmnožiť. 

## Obsadenie
* Natasha Henstridgeová ako Sil
** Michelle Williamsová ako mladá Sil
** Dana Heeová ako mimozemská Sil
** Frank Welker ako mimozemská Sil (hlas)
* Ben Kingsley ako Xavier Fitch
* Michael Madsen ako Preston „Press“ Lennox
* Alfred Molina ako Dr. Stephen Arden
* Forest Whitaker ako Dan Smithson
* Marg Helgenbergerová ako Dr. Laura Bakerová
* Whip Hubley ako John Carey
* Anthony Guidera ako Robbie
* Matthew Ashford ako Man In Club
* Kurtis Burow ako bábätko, potomok Sil

## Referencie

## Externé odkazy
*

## Zdroj

Kategória:Filmy z 1995
Kategória:Filmy o mimozemskom živote
Kukla (Mutant)

**[[Kukla (zoológia)|Kukla]]** (, doslovne „zámotok“) alebo **chrysalis** je životné štádium (metamorfóza), v ktorom sa od detstva do dospelosti vyvíjajú hybridy človeka a mimozemšťana celej filmovej série *[[Mutant (séria)|Mutant]]*. 

Hybrid sa pred týmto štádiom môže 
cítiť vyhladovaný. Metabolizmus ho vtedy núti k príjmu čo najväčšieho množstva potravy. Chrysalis sa potom vytvorí z chápadiel, ktoré vyrastajú zvnútra hybrida. Aj keď nie sú úplne dospelé alebo znovuzrodené, tieto stvorenia sú schopné zaútočiť na jedinca, ktorý sa priblíži dostatočne blízko k ich kukle. Pre niektorých hybridov je tento proces bolestivý a desivý, zatiaľ čo iných očividne nebolí. Vynorenie hybridov z kukly pripomínajúcej vagínu akoby napodobňovalo proces pôrodu.

## Referencie

## Zdroj
* Cocoon na Species Films Wiki
*

Kategória:Mimozemský život
Kategória:Metamorfóza
Zúžená jaskyňa

**Zúžená jaskyňa** je malá kryogénno-korózna jaskyňa nachádzajúca sa v Zádielskej tiesňave v katastri obce Zádiel, v oblasti Slovenského krasu. Leží v nadmorskej výške približne 425 m n. m. a jej známa dĺžka je približne 8 metrov.

## Charakteristika
Jaskyňa má podobu krátkej chodby s nenápadným vchodom v skalnom výklenku (abri). Chodba sa v zadnej časti zužuje, strop klesá a končí neprieleznou kavernou. Vchod má tvar nepravidelného trojuholníka so stranami približne 5,5 × 2,5 m a je orientovaný severozápadným smerom (282°). Celkový priestor výklenku má rozmery asi 7 × 3 m.

Podlahu jaskyne tvorí hlinitý sediment zmiešaný s gravitačným materiálom rôznej veľkosti. Vo vchode boli pozorované zvetrané sintrové náteky a drobné pizolitické výrastky. V minulosti bola v oblasti vchodu vyhĺbená archeologická sonda s rozmermi 3 × 1,5 × 0,5 m, v ktorej sa našli kostrové pozostatky. Pod južnou stenou bola neskôr sonda zrútená.

## Genéza
Jaskyňa vznikla pôsobením kryogénneho zvetrávania v kombinácii s koróznymi procesmi, ktoré neskôr vyhladili jej vnútorné tvary.

## Synonymá
Zúžená (ZP-5), Zúžená jaskyňa – pri Kostrovej

## Referencie


Kategória:Jaskyne na Slovensku
Kategória:Slovenský kras
Kategória:Zádiel
Patrícia Fischerová

**Patrícia Fischerová** (* 26. august 1993, Martin) je slovenská profesionálna futbalistka hrajúca za švédsky klub IF Brommapojkarna a slovenskú reprezentáciu.

## Klubová kariéra
V poľskej lige hrala 10 rokov, z toho v klube Czarni Sosnowiec 7 sezón. Od roku 2022 pôsobí vo švédskej lige. V tíme IFK Kalmar hrala v rokoch 2022 až 2023, v tíme AIK Stockholm od 2023 do 2025. V decembri 2025 oznámila, že podpísala zmluvu so štokholmským tímom IF Brommapojkarna.

## Reprezentácia
Za reprezentáciu odohrala 113 zápasov a dala 4 góly.

## Úspechy
Jedenástka roka: 2012, 2013, 2014, 2015 

## Referencie

Kategória:Slovenské futbalistky
Kategória:Osobnosti z Martina
Martina Šurnovská

**Martina Šurnovská** (* 10. február 1999, Nové Zámky) je slovenská profesionálna futbalistka hrajúca ako útočníčka v slovenskej reprezentácii a stredopoliarka v Slavii Praha.

## Klubová kariéra
Do Slavie Praha sa vrátila po 7 rokoch v slovenskej lige kde hrala sa Partizán Bardejov a Slovan Bratislava a cyperskej lige kde hrala za klub Apollon Ladies FC.

S českou Slavia Praha vyhrala double štyrikrát po sebe.

## Reprezentácia
Jej debut v reprezentácii žien bol 7. augusta 2015 v prípravnom zápase proti Spojeným arabským emirátom, kde strelila aj svoj prvý reprezentačný gól. Za reprezentáciu odohrala 78 zápasov a dala 8 gólov. 

### Reprezentačné góly

## Úspechy
Majsterka Slovenska 2017/2018

Víťazka Slovenského pohára 2017/2018

Majsterka Česka 2021/2022, 2022/2023, 2023/2024, 2024/2025

Víťazka Českého pohára 2021/2022, 2022/2023, 2023/2024, 2024/2025

Ženská ligová jedenástka roka 2016, 2017, 2017/2018

## Referencie

Kategória:Slovenské futbalistky
Kategória:Osobnosti z Nových Zámkov